मृत्युभोज में खाना खाने से 50 महिला 7 पुरुष बीमार
अस्पताल में भर्ती, गांव के हर घर में लोग बीमार
भास्करसंवाददाता | धौलपुर
दिहौलीथाना क्षेत्र के रसीलपुर गांव में मृत्युभोज में खाना खाने से गांव में सौ से अधिक महिला, पुरूष बच्चे बीमार हो गए। जिनमें से तबीयत अधिक खराब होने पर 27 महिला पुरूषों को इलाज के लिए डॉ. मंगलसिंह सामान्य चिकित्सालय में भर्ती कराया गया।
जानकारी के मुताबिक गांव के शिवदत्त शर्मा के पिता का कुछ दिन पूर्व देहांत हो गया था। जिनका एक मार्च को मृत्युभोज था। जिसमें पूरे गांव का सपरिवार निमंत्रण था। जिस कारण सभी लोगों ने मृत्युभोज में खाना खाया। लेकिन उसके बाद भी भारी तादात में खाना बच गया। इस पर शिवदत्त ने अगले दिन 2 मार्च को ग्रामीणों को बुलाकर खाना खिला दिया। जिससे शाम को ही कई लोगों को उल्टी, दस्त, बुखार, घबराहट आदि बीमारी की शिकायत होने लगी। सुबह होते- होते लगभग हर घर में कोई ना कोई बीमारी की चपेट में गया। जिस पर लोगों ने स्थानीय स्तर पर दवा आदि ले ली। शेष| पेज 12
बड़ीसंख्या में लोगों के बीमार होने की सूचना मिलने पर एएनएम रिंकी शर्मा भी टीम सहित गांव पहुंची। जिन्होंने लोगों को गोली दवाएं दी। लेकिन उसके बाद भी सभी लोगों को आराम नहीं मिला। कुछ लोगों की रविवार दोपहर को तबीयत बिगड़ने लगी। इस पर 20 महिला 7 पुरूषों को इलाज के लिए डॉ. मंगलसिंह सामान्य चिकित्सालय धौलपुर में भर्ती कराया गया।
गांव लगभग हर घर में कोई ना कोई बीमार
इलाज कराने जिला चिकित्सालय आए लोगों ने बताया कि मृत्युभोज के दूसरे दिन खाना खाने के बाद शाम से ही लोगों की तबीयत बिगड़ने लग गई। जिस पर लोगों ने स्थानीय स्तर पर गोली दवाएं भी ली। लेकिन आराम नहीं मिला। एएनएम के दवा देने से कुछ लोगों को तो आराम मिल गया है। लेकिन अभी भी लगभग हर घर में कोई ना कोई और कई घरों में तो एक से अधिक लोग बीमार हैं। गांव में अभी सौ से अधिक लोग उल्टी, दस्त, बुखार आदि की चपेट में हैं।
इन बीमारों को कराया भर्ती
सुशीलदेवी प|ी मनोज, नत्थो, समरी देवी प|ी विधाराम, संजू पुत्र वीरेंद्र, रामदेवी प|ी मुन्नालाल, रमा देवी प|ी दामोदर, बेबी प|ी सुरेश, गंगा देवी प|ी छोटेलाल, शारदा प|ी द्वारिका, बेबी प|ी लाखन, नीरज प|ी जीवाराम, राजन देवी प|ी दलीप, ऊषा, वर्षा, सोमा प|ी राजकिशोर, गुड्डू प|ी मनोज, पूरन देवी प|ी लाखन सिंह, सपना प|ी वीरेन्द्र, गुड्डी प|ी दिनेश, धर्मेन्द्र पुत्र रामेश्वर, रामेश्वर पुत्र छोटेलाल, सूरज पुत्र मदन, कमल सिंह पुत्र मोहन प्रकाश, द्वारिका पुत्र रतीराम, गजेन्द्र पुत्र वीरेन्द्र, संजय पुत्र दलीप आदि बीमार हैं। जिन्हें इलाज के लिए डॉ. मंगलसिंह सामान्य चिकित्सालय में भर्ती कराया गया है।
धौलपुर. जिला अस्पताल में भर्ती बीमार।
hin_Deva bho_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva